Dept. ondersoek selfmoord by hospitaal | Nuus24
Johannesburg – Gauteng se departement van gesondheid en die polisie stel ondersoek in nadat ‘n pasiënt na bewering ‘n brand in sy kamer veroorsaak en in die Natalspruit Hospitaal in Katlehong gesterf het, het die departement van gesondheid gesê.Hope Papo, LUR vir gesondheid in die provinsie, sê die man het weens ernstige brandwonde gesterf nadat hy Donderdag glo sy linne en matras in ‘n beweerde selfmoordpoging aan die brand gesteek het. “Die pasiënt is in Desember met 50% brandwonde in die hospitaal opgeneem, wat hy na bewering opgedoen het toe sy plakkershut aan die brand geslaan het,” het Papo gesê.“Hy is in ‘n isolasiekamer gehou om die kans dat hy ‘n infeksie opdoen, te verminder.” Personeellede van die mediese fasiliteit het die brand in die kamer geblus. Geen ander pasiënte is geaffekteer nie.“Hierdie is ‘n tragiese voorval wat in detail ondersoek moet word om ons met volledige inligting te voorsien oor hoe dit gebeur het, en of dit verhoed kon word.”Volg Nuus24 op Twitter - SAPA